CELEX: C2006/178/79
Language: el
Date: 2006-07-29 00:00:00
Title: Υπόθεση F-63/06: Προσφυγή ασκηθείσα στις  5 Μαΐου 2006  — Mascheroni κατά Επιτροπής

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/42
            
         Προσφυγή ασκηθείσα στις 5 Μαΐου 2006 — Mascheroni κατά Επιτροπής
   (Υπόθεση F-63/06)
   (2006/C 178/79)
   Γλώσσα διαδικασίας: η ιταλική
   Διάδικοι
   
      Προσφεύγων: Luigi Mascheroni (Vergiate, Ιταλία) (Εκπρόσωποι: A. Vianello και G. Orelli, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να διαπιστώσει και να αναγνωρίσει το παράνομο της συμπεριφοράς του ιεραρχικώς ανωτέρου του προσφεύγοντος,
            
         
               —
            
            
               να διαπιστώσει και να αναγνωρίσει τον βλαπτικό χαρακτήρα της συμπεριφοράς αυτής και την ύπαρξη σοβαράς ζημίας που υπέστη ο προσφεύγων ως συνέπεια της συμπεριφοράς αυτής,
            
         
               —
            
            
               να αναγνωρίσει την ύπαρξη δικαιώματος του προσφεύγοντος να τύχει αρωγής εκ μέρους των Κοινοτήτων στις διαδικασίες που θα κινήσει ενώπιον των εθνικών δικαστηρίων για την υποστείσα ζημία,
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Προς στήριξη της προσφυγής του, ο προσφεύγων προβάλλει ότι η συμπεριφορά που επέδειξε ο ιεραρχικά προϊστάμενός του εγκρίθηκε από την Αρμόδια για τους Διορισμούς Αρχή (ΑΔΑ) με μη αποδειχθέντες ισχυρισμούς. Η ΑΔΑ παραβίασε εξάλλου διάφορες αρχές του δικαίου, όπως είναι η αρχή της απαγόρευσης των διακρίσεων, της αναλογικότητας, της ελλείψεως καταχρήσεως εξουσίας, της αμεροληψίας, της αντικειμενικότητας, της συνάφειας, της ισότητας και της λογικής συνοχής.